LJEKARNE KOPRIVNICA

Florijanski trg 4

KOPRIVNICA

Ur.broj: 2137-110-22-76

Koprivnica, 15.03.2022.

 KOPRIVNIČKO-KRIŽEVAČKA ŽUPANIJA

 Upravni odjel za zdravstveno-socijalne djelatnosti

 K O P R I V N I C A

 Nemčićeva 5

Predmet: **Izvještaj o radu za 2021. godinu**

Poštovani,

Godina 2021. imala je obilježja epidemijske i prvih šest mjeseci imamo umjeren porast prihoda, dok drugih šest bilježimo zadovoljavajući i iznad očekivanja porast prihoda, što možemo sumirati ovim brojkama, porast fakturirane realizacije HZZO-u za 6%, te rast blagajne za 9% u odnosu na 2020. godinu.

Financijske bonifikacije su rasle za 3% i iznosile su 2.175.559,61 kn, što predstavlja značajnu stavku u strukturi prihoda ljekarne i važna financijska sredstva u nabavi potrebnih i adekvatnih količina lijekova i medicinskih proizvoda, pošto su plaćanja od strane HZZO-a za izdane lijekove i naplata istih izašle van zakonskih okvira od 60 dana, čak što više rok se produljio na 150 dana. Bez vlastitih obrtnih sredstava ne bismo mogli ostvariti uredna plaćanja prema našim dobavljačima, gdje se opet traži poštivanje roka plaćanja od 60 dana.

Bez obzira na navedene poteškoće i otežane financijske uvjete, ostvarili smo dobit

koja je vidljiva iz slijedećih pokazatelja:

Ukupni prihodi iznosili su 34.363.989,04 kn

 Ukupni rashodi iznosili su 32.933.132,16 kn

 Dobit prije oporezivanja iznosila je **1.430.856,88** kn

 Porez na dobit iznosi 259.573,19 kn

 **Dobit nakon oporezivanja iznosi 1.171.283,69 kn**

Iz financijskih izvješća 1-12/2021.g. vidljivo je da je u 2021. godini zabilježena dobit u poslovanju u iznosu od 1.171.283,69 kn.

Ukupni prihodi rasli su za 7%. Prihod od prodaje lijekova porastao je isto za 7%, s tim da je prihod od prodaje lijekova na recept porastao za 6%, a prihod od bezreceptnih lijekova, dodataka prehrani i ostalih roba porastao je za 9%.

U ukupnom prihodu od prodaje lijekova u 2021.godini, 66% je fakturirana realizacija HZZO-u, 1% je fakturirana realizacija ostalim raznim kupcima, a 33% pripada prodaji za gotovinu.

Broj obrađenih recepata bilježi rast od 2,52%, a fakturiranih doznaka za 1,23%, dok je prosječna vrijednost po receptu porasla za 3,60%.

Ljekarne za uslugu i stručnu uputu pri izdavanju lijekova na recept dobiju svega 7,19 kn po receptu.

Što se tiče investicijskog održavanja u strukturi rashoda istaknuli bi investicijsko održavanje tj. uređenje Ljekarne Rasinja – promjena stolarije, uvođenje novih klima uređaja i bojanje zidova, te u Ljekarni Koprivnica zamjena starih ulaznih drvenih vrata s PVC vratima, te nadstrešnica nad ulazom u ljekarni u zakupu Frankopanska 2, gdje su kupljene i nove plinske peći za grijanje.

U stavki rashoda povećani su i troškovi bruto plaće za 7 % i doprinosi za plaće za 2%. Plaće su povećane iz razloga što je došlo do povećanja vrijednosti koeficijenta od 01.01.2021.g. i zapošljavanja 2 magistre farmacije (jedna na neodređeno i jedna na određeno vrijeme) i dva farmaceutska tehničara - pripravnika.

U skladu sa navedenim ukupni rashodi rasli su za 6%.

Kao što je već iznijeto zbog produljenja roka plaćanja od strane HZZO-a, porasla su i naša potraživanja od kupaca za 27% i iznosila su 7.388.819,56 kn.

Zahvaljujući zadržanoj dobiti iz proteklih godina bili smo u mogućnosti platiti naše obveze prema dobavljačima usprkos neplaćanju od strane HZZO-a, i time smo omogućili normalnu opskrbu naših pacijenata sa potrebnim lijekovima.

U Ljekarnama je prisutno stalno stručno usavršavanje što doprinosi vrhunskoj kvaliteti naših usluga za dobrobit pacijenata i kvalitetnoj zdravstvenoj zaštiti.

U posljednje vrijeme se sve više stručnog usavršavanja provodi putem e-tečaja.

Ljekarne Koprivnica od 4. svibnja 2010.g. rade po najvišim svjetskim ljekarničkim normama u skladu s Normom kvalitete DNV Busines Assurance Menagement System Certificate ISO norme 9001:2015 , tj. rade po najvećem svjetskom certifikatu za područje opskrbe i prodaje lijekova i medicinskih proizvoda te savjetovanju u njihovoj primjeni.

U Ljekarnama Koprivnica s 31.12. 2021. bilo je zaposleno 29 osoba od toga na neodređeno 24 osobe i 5 na određeno. Na neodređeno: ravnateljica, dvanaest magistri farmacije, sedam farmaceutskih tehničara od toga dvije osobe s invaliditetom na skraćeno radno vrijeme, troje u računovodstvu i jedna spremačica-dostavljač. Na određeno: 1 magistra farmacije, 1 magistra farmacije – pripravnik, 2 farmaceutska tehničara – pripravnika i 1 spremačica.

Organizacijom rada u pet ljekarničkih jedinica i 24- satno dežurstvo za Koprivničko-križevačku županiju 240 noći kroz godinu, sa trenutnim kadrom sveli smo prekovremeni rad u zakonske okvire unutar 180 sati godišnje.

*Uzimajući u obzir navedene činjenice i okolnosti, iskazani poslovni rezultat ukazuje* na kvalitetno upravljanje, stručni rad i zalaganje svih zaposlenih.

S poštovanjem,

 Predsjednik U.V.: Ravnateljica:

 mr.sc. Dragutin Korošec, dr.med.vet. Božena Hrešć, mag.pharm.

Prilozi:

* Bilanca na dan 31.12.2021.g.
* Račun dobiti i gubitka od 01.01. do 31.12.2021.g.
* Bilješke uz financijske izvještaje za 2021.g.
* Odluka o prihvaćanju godišnjeg financijskog izvješća 1–12/2021.g.
* Odluka o prihvaćanju izvještaja o radu za 2021.g.